מדינת ישראל

משרד הרווחה והשירותים החברתיים / תחום מנהל ומשק

טלפון: 6708433 – 02   פקס: 6730530 - 02  

ירושלים: רחוב יד חרוצים 10, אזור התעשייה תלפיות, ת.ד. 1260, מיקוד: 91012

R.F.I. - בקשה לקבלת מידע מס' 205/2011 – לצורך קבלת הצעות 
לעדכון לוח התפקוד של העובדים הסוציאליים 
משרד הרווחה והשירותים החברתיים מעוניין בקבלת מידע בדבר גופים ו/או יועצים בעלי יכולת לבצע עדכון של לוח התפקוד של העובדים הסוציאליים.
אופי האוכלוסייה – עובדים סוציאליים בשירות המדינה וברשויות המקומיות.
נדרש גוף:
אשר יוכל לבחון ולהגיש הצעה לעדכון לוח התפקוד של העובדים הסוציאליים.

דרישות: 

1. הגוף או היועץ מכיר את מערכת השכר בשירות הציבורי, הן הממשלתי והן בשלטון המקומי בישראל.
2. הגוף או היועץ הוא בעל ידע וניסיון מעשי בגיבוש טבלאות שכר במסגרת הסכמי שכר קיבוציים בשירות הציבורי.
3. הגוף או היועץ מכיר את שירותי הרווחה המסופקים ע"י גורמים שונים ובהם הממשלה, השלטון המקומי, המגזר השלישי והמגזר העסקי.
4. הגוף או היועץ מכיר את לוח התפקוד של העובדים הסוציאליים ואת רמות השכר בהתאם ללוח התפקוד.
5. רצוי שהגוף או היועץ יהיה בעל ניסיון במו"מ עם איגודי עובדים וגופים ממשלתיים.
מציעים העומדים בדרישות הנ"ל ומעוניינים בכך, מתבקשים להעביר למשרד הרווחה והשירותים החברתיים את כל המידע הרלוונטי לרבות:
א. פרטים כלליים: שם המציע (חברה, מלכ"ר, וכדומה), שם איש הקשר ותפקידו בארגון, כתובת, טלפון, פקס, כתובת דואר אלקטרוני (חובה).
ב. על הגוף או היועץ להציג את ניסיונו ולפרט כיצד ניתן להתאים את ניסיונו לשירות הנדרש.
ג. יובהר כי הגוף או היועץ יוכלו לחבור לגורמים משלימים בעלי ידע,לצורך ביצוע העדכון.
את המידע יש להעביר עד ליום ב' 25.07.2011 עד השעה: 12:00  בדואר אלקטרוני לכתובת: Natalyn@molsa.gov.il או לתיבת המכרזים, הממוקמת בכניסה לבניין משרד הרווחה והשירותים החברתיים (ליד דלפק האבטחה), רח' יד חרוצים 10, אזור התעשייה תלפיות, ירושלים.
לשאלות והבהרות ניתן לפנות בדואר אלקטרוני לכתובת: Natalyn@molsa.gov.il
או באמצעות פקס מס' 02-6730530 לגב' נטלי ניסים, תחום מינהל ומשק. 
יודגש, כי:

1. פנייה זו הינה בבחינת הזמנה לקבלת הצעות בלבד, ובעקבותיה ישקול המשרד את המשך פעולותיו. 

             אין בפנייה זו כדי ליצור מחויבות כלפי מי מהמשיבים לפנייה, והמשרד יהיה רשאי לשקול את צעדיו  

             בהתאם לאינטרס הציבורי, שיקולי תקציב ושיקולים מקצועיים. 

2. פנייה זו מטרתה לקבל מידע בדבר גופים המתאימים ומעוניינים לתת את השרות ובעקבותיה ישקול המשרד את המשך פעולותיו, בין היתר לפרסם מכרז, לבחור בגוף אשר יפנה אליו כספק יחיד בהתאם להוראות תקנה 3(29) לתקנות חובת המכרזים או לחלופין להתקשר עימו בפטור ממכרז בהתאם להוראות תקנה 3(30) לתקנות חובת המכרזים, התשנ"ג – 1993, פרסום מכרז או הפעלה בכל צורה אחרת. המשרד רשאי שלא להמשיך כל תהליך בעקבות קבלת תוצאות הבקשה לקבלת מידע. 
3. המשרד שומר לעצמו את הזכות לפנות בשאלות הבהרה או לפנות לקבלת מידע או כל נתון אחר למשיבים לפנייה זו, כולם או חלקם.
4. משרד הרווחה והשירותים החברתיים יהא רשאי לשנות או להוסיף תנאים ודרישות הכול לפי שיקול דעתו המקצועי ובהתאם לצרכים.
5. אין בפנייה זו כדי ליצור מחויבות כלפי מי מהמשיבים לפנייה, ומשרד הרווחה והשירותים החברתיים יהיה רשאי לשקול את צעדיו בהתאם לאינטרס הציבורי.
הזוכה יידרש לעמוד במדדי תוצאה עפ"י אבני דרך שיקבעו ע"י המשרד.

